**XİDMƏT MÜQAVİLƏSİ № \_\_-01**

**Bakı şəhəri “\_\_” \_\_\_\_\_\_202\_-\_\_ il**

Bu Xidmət Müqaviləsi (bundan sonra “**Müqavilə**”) bir tərəfdən Azərbaycan Respublikasının qanunvericiliyinə əsasən fəaliyyət göstərən Azərbaycan Respublikasının qanunvericiliyinə əsasən təsis edilmiş və Nizamnamə əsasında fəaliyyət göstərən direktoru \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ şəxsində təmsil olunan **“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” ( VÖEN: \_\_\_\_\_\_\_\_\_\_\_)** (bundan sonra “**Sifarişçi**”)

və

digər tərəfdən Azərbaycan Respublikasının qanunvericiliyinə əsasən təsis edilmiş və Nizamnamə əsasında fəaliyyət göstərən, direktoru Viusal Mamedov şəxsində təmsil olunan “AYVUS” Məhdud Məsuliyyətli Cəmiyyəti (VÖEN: 1007339081) ( (bundan sonra “İcraçı”) Müqaviləyə aşağıdakılar barədə bu Əlavə № 1 (bundan sonra “Əlavə”) bağladılar:

Sifarişçi və İcraçı bundan sonra birlikdə “**Tərəflər**” və ayrılıqda isə “**Tərəf**” kimi adlandırılacaqdır.

1. **MÜQAVİLƏNİN PREDMETİ**
   1. İcraçı Sifarişçiyə bu Müqavilənin ayrılmaz tərkib hissəsi hesab olunan **Əlavə**(lər) ilə müəyyən edilən xidmətləri (bundan sonra “**Xidmətlər**”) həyata keçirəcək, Sifarişçi isə İcraçıya bu Xidmətlərin müqabilində xidmət haqqı ödəyəcəkdir.
   2. Xidmətlərin detallı təsviri, həcmi, şərtləri, icra müddəti və xidmət haqqı hazırki Müqavilənin tərkib hissəsi olan Əlavə(lər)də müəyyən ediləcəkdir.
   3. Hazırki Əlavələr hər iki Tərəfin onu imzaladığı andan bu Müqavilənin ayrılmaz hissəsinə çevrilir. Gələcəkdə tərəflərin qarşılıqlı razılığı ilə müqaviləyə yeni əlavələr edilə bilər.
2. **ÖDƏNİŞ ŞƏRTLƏRİ**
   1. Xidmətlərin icra olunmasına görə İcraçıya ödəniləcək Xidmət haqqı, Xidmətlərlə bağlı çəkilmiş xərclərin əvəzinin ödənilməsi, digər əlavə ödənişlər və ödəmə şərtləri müvafiq Əlavə(lər)də müəyyən olunacaq.
   2. Sifarişçi tərəfindən ödəniş Azərbaycan manatı ilə İcraçının bu Müqavilədə qeyd olunan bank hesabına köçürmə yolu ilə həyata keçirilir.
   3. Tərəflərin hər biri xidmət həyata keçirdiyi bankda bütün bank komissiyaları və digər ödənişlər üzrə xərcləri müstəqil şəkildə ödəyir.
   4. Xidmətlərin tamamilə və ya hissə-hissə tamamlanmasından sonra İcraçı Sifarişçiyə Təhvil-Təslim Aktı göndərəcəkdir.
   5. Xidmətlərin tamamlanmasından sonra İcraçı Sifarişçiyə Təhvil-Təslim Aktı göndərəcəkdir. Sifarişçi belə Təhvil-Təslim Aktını imzalamalı, tarixi qeyd etməli və İcraçıya qaytarmalıdır, əks təqdirdə, bu aktı aldıqdan ən gec ***5 (beş) iş günü*** ərzində İcraçıya aktı imzalamaqdan əsaslandırılmış imtina göndərməlidir. Qeyd olunan müddət ərzində Sifarişçi tərəfindən İcraçıya aktın imzasından əsaslandırılmış imtina göndərilməzsə, bu hal Xidmətlərin nəticəsinin Sifarişçi tərəfindən qəbul edilmiş hesab edilməsi üçün əsas sayılır.
   6. Təhvil-təslim aktının imzalanması və belə aktda Xidmətin keyfiyyəti barədə məlumatın olmaması Xidmətlərinin lazımi keyfiyyətdə və qaydada yerinə yetirilməsinin, eləcə də Sifarişçi tərəfindən Xidmətlərin qəbul edilməsinin yetərli sübutudur.
3. **TƏRƏFLƏRİN HÜQUQ VƏ VƏZİFƏLƏRİ**
   1. İcraçının hüquq və vəzifələri:

* Xidmətləri peşəkar səviyyədə və vaxtında yerinə yetirmək;
* Xidmətin göstərilməsi ilə əlaqədar Sifarişçinin sorğusu olarsa, ona lazımi və dolğun məlumat vermək;
* Xidmətlərə görə Sifarişçidən ödənilməli olan xidmət haqqını tələb etmək.
  1. Sifarişçinin hüquq və vəzifələri:
* Sifarişçinin İcraçıdan bu Müqavilə üzrə öhdəliklərini vaxtında, peşəkar səviyyədə, yüksək keyfiyyətlə və düzgün yerinə yetirilməsini tələb etmək;
* İcraçı tərəfindən texniki tələblərə uyğun olaraq yerinə yetirilmiş, Sifarişçinin tələblərinə cavab verən Xidmətlərin nəticələrini qəbul etmək və Xidmətlərin dəyərini razılaşdırılmış vaxtda ödəmək.

1. **MÜLKİYYƏT VƏ MÜƏLLİFLİK HÜQUQU**
   1. Sifarişçi tərəfindən verilən bütün informasiya, sənədlər və materiallar (bundan sonra birlikdə “**İnformasiya**” adlandırılır) Sifarişçinin və ya onun səlahiyyətli nümayəndələrinin müstəsna mülkiyyətidir.
   2. İcraçı gördüyü xidmətin nəticəsi ilə əlaqədar olan hər hansı informasiyadan, Sifarişçinin firma adından, sənəddən və ya materialdan Sifarişçinin və ya onun əməkdaşlarının əvvəlcədən məlumat verməklə təşviqat materiallarında, nəşrlərdə və ya hər hansı digər vasitələrdə reklam məqsədilə istifadə edə bilər.
   3. Xidmətlər çərçivəsində İcraçı tərəfindən hazırlanan bütün materiallara və sənədlərə mülkiyyət hüquqları Xidmətlərin dəyəri tam şəkildə ödənildikdən sonra Sifarişçiyə keçir və Sifarişçi onlardan öz mülahizəsinə əsasən heç bir məhdudiyyət olmadan və heç bir əlavə ödəniş etmədən istifadə edə bilər.
2. **TƏRƏFLƏRİN MƏSULİYYƏTİ**
   1. Müqavilə üzrə öz öhdəliklərini tam icra etməyən və ya lazımınca icra etməyən Tərəf bununla digər Tərəfə vurduğu zərərə görə Azərbaycan Respublikasının qüvvədə olan qanunvericiliyi ilə müəyyən olunmuş qaydada məsuliyyət daşıyır və bu Müqavilədən irəli gələn öhdəliklərinin pоzulması nəticəsində meydana çıxan məsrəflər və ya xərclər nəticəsində dəyən yalnız faktiki zərəri ödəməlidir. Müqavilə ilə nəzərdə tutulmayan məsuliyyət növləri qüvvədə olan qanunvericiliyə uyğun olaraq tətbiq ediləcək.
   2. Heç bir Tərəf, Müqavilənin yerinə yetirilməməsi və ya lazımi qaydada yerinə yetirilməməsindən yaranan əldən çıxmış faydaya, o cümlədən gələcək kommersiya fəaliyyətinin itkisinə və ya Müqavilənin xitamına görə, belə itkinin və ya ləğvin birbaşa və ya dolayı yolla yaranmasından asılı olmayaraq, hər hansı dolayı məsuliyyətə və ya istənilən dolayı zərərə görə hər hansı iddia ilə bağlı heç bir məsuliyyət daşımır.
3. **KEYFİYYƏT**
   1. Xidmət keyfiyyətinə görə tələb olunan standartlara və normativ-texniki sənədlərin tələblərinə cavab verməlidir. Xidmət göstərilən tələblərə və Tərəflər arasında razılaşdırılmış şərtlərə əsasən Sifarişçinin sifarişinə uyğun olmadığı halda Sifarişçi həmin xidmətin nəticəsinin uyğun olmayan hissəsini qəbul etməkdən imtina edə və ya onun dəyişdirilməsini tələb edə bilər.
   2. Müqavilə üzrə görüləcək xidmətlərin dairəsi, onların yerinə yetirilmə qaydasının texniki xüsusiyyətləri (mövcud infrastruktura uyğun olaraq) Sifarişçi tərəfindən müəyyən edilir. Bu Müqavilə və onun müvafiq Əlavələri əsasında görülən xidmətlərin nəticəsində, onların yerinə yetirilmə qaydasının, mövcud infrastrukturun texniki xüsusiyyətlərindən qaynaqlanaraq nasazlıqlar yaranarsa, bu halda İcraçı məsuliyyət daşımır və nasazlıqların aradan qaldırılması müvafiq Əlavə üzrə təsdiq edilmiş texniki iş həcminə daxil deyildir.
   3. Sifarişçi Xidmətlərin qüsurlu və keyfiyyətsiz yerinə yetirilməsi qənaətinə gələrsə, bu halda Sifarişçi bu Müqavilənin 2.5-ci bəndinə əsasən Təhvil-təslim Aktını imzalamayaraq Xidmətin nəticəsini qəbul etməkdən imtina edə bilər.
   4. Təhvil-təslim aktı əsasında bilinməyən Xidmətin nəticəsinin qüsur/nasazlığı və keyfiyyətsizliyi Sifarişçiyə təhvil verildiyi tarixdən ***15 (on beş) iş günü*** müddətində bu Müqavilənin 6.5-cü bəndinin tələbləri gözlənilməklə İcraçıya bildirilməlidir. Bu cür qüsur və nasazlığın, həqiqətən, xidmətlərin icrası ilə əlaqədar yarandığı aydınlaşarsa, bu Müqavilənin 6.5-ci bəndinin tələblərinə uyğun olaraq İcraçı tərəfindən aradan qaldırılır.
   5. Xidmət əksik təchiz olunduğu və ya keyfiyyətsiz olduğu halda, Sifarişçi tərəfindən İcraçıya irəli sürülən bütün tələblərin əks olunduğu Qüsur Aktı tərtib olunur.
   6. İcraçı həmin Aktla ***48 (qırx səkkiz) saat*** ərzində tanış olmalı və qüsur/çatışmazlıqların xidmətlərin icrası ilə əlaqədar yarandığı təsdiq edildiyi halda ***10 (on) iş günü ərzində*** öz vəsaiti hesabına keyfiyyətsiz və ya qüsurlu Xidmətin nəticəsi dəyişdirməlidir.
4. **FORS-MAJOR**
   1. Qarşısıalınmaz qüvvənin yaratdığı hallar (təbii fəlakətlər, hərbi əməliyyatlar, pandemiya, epidemiya, qanunvericilikdə dəyişikliklər, dövlət və hökumət orqanlarının aktları və s.) nəticəsində Müqavilə üzrə öhdəliklərin yerinə yetirilməsi mümkün olmadıqda, Tərəflər onların yerinə yetirilməməsi üçün məsuliyyət daşımırlar o şərtlə ki, həmin hallar Müqavilə üzrə öhdəliklərin yerinə yetirilməsinə bilavasitə təsir etmiş olsun.
   2. Qarşısıalınmaz qüvvənin yaratdığı halların təsirinin müddəti ərzində Müqavilə üzrə öhdəliklərin yerinə yetirilməsi təxirə salınır.
   3. Qarşısıalınmaz hallara istinad edən tərəf:

* Qeyd olunan halların yarandığı vaxtdan ***10 (on) təqvim günü*** müddətində digər Tərəfi məsələ ilə bağlı yazılı şəkildə xəbərdar edir və onun tələbinə əsasən səlahiyyətli dövlət orqanı tərəfindən hadisəni təsdiq edən rəsmi sənədi təqdim edir;
* Qarşısıalınmaz hallar ***2 (iki) aydan çox*** davam edərsə, istənilən Tərəf bu Müqaviləni məhkəməyə müraciət etmədən, digər Tərəfi Müqavilənin şərtlərinə müvafiq olaraq məlumatlandıraraq xitam verə bilər.
  1. Fors-major hadisəsi ilə əlaqədar olaraq müqavilənin sona çatması zamanı Tərəflər hər hansı zərərə görə heç bir kompensasiya tələb etmir. Bu hal Tərəflərin fors-major hadisəsinin başlamasından əvvəl yaranan münasibətlərə aid edilmir və öhdəliklərin yerinə yetirilməsini istisna etmir.

1. **MƏXFİLİK**
   1. Tərəflər Müqavilənin qüvvədə olma müddəti ərzində və onun başa çatmasından sonra digər Tərəf barəsində əldə etdiyi konfidensial (məxfi) məlumatı, qarşı Tərəfin yazılı razılığı olmadan və ya qanunvericiliklə nəzərdə tutulan hallar istisna olmaqla, üçüncü tərəfə təqdim etməməli və ya onu yaymamalı, həmçinin digər üsulla bu məlumatlardan istifadə etməməlidir.
   2. Bu Müqavilənin məqsədlərinə görə konfidensial (məxfi) məlumat dedikdə, bir Tərəfin digər Tərəfə Müqavilənin yerinə yetirilməsi çərçivəsində təqdim etdiyi yazılı və ya elektron daşıyıcıda əks olunan məlumat, o cümlədən Tərəflərin qeydiyyat məlumatları, Müqavilənin bağlanmasından öncə və sonra elektron poçt və digər üsullarla həyata keçirilmiş yazışmalardan və müzakirələrdən əldə edilmiş məlumatlar və qanunvericiliklə müəyyən edilmiş digər məlumatlar (hamıya bəlli olan məlumatlar və təqdim edilməsi qanunla nəzərdə tutulmuş məlumatlar istisna olunur) nəzərdə tutulur.
   3. Tərəflər öz işçilərinə, müştərilərinə, təchizatçılarına və bu Müqavilənin icrası ilə əlaqədar hər hansı məlumatları əldə etmiş digər hüquqi və ya fiziki şəxslərə bu maddədə nəzərdə tutulan konfidensiallıq (məxfilik) öhdəliklərini qəbul etdirməlidirlər.
2. **MÜBAHİSƏLƏRİN HƏLLİ QAYDALARI**
   1. Hazırki müqavilədən irəli gələn, yaxud bu Müqavilədən yaranan bütün mübahisələr Tərəflərin razılığı ilə həll edilir.
   2. Tərəflər öz aralarında razılığa gələ bilməzlərsə, mübahisəli məsələlərə, məhkəməyə qədər nizamlama (pretenziya) qaydasına riayət edilməsi şərtilə, Azərbaycan Respublikasının qanunvericiliyinə uyğun olaraq, Azərbaycan Respublikasının müvafiq aidiyyəti olan məhkəmələrində baxılır.
   3. Bu Müqavilədə nəzərdə tutulmayan münasibətlər Azərbaycan Respublikasının qanunvericiliyi ilə tənzimlənəcək və şərh ediləcək.
3. **MÜQAVİLƏNİN MÜDDƏTİ VƏ XİTAMI**
   1. Bu Müqavilə imzalandığı andan hüquqi qüvvəyə minir və ***1 (bir) il*** müddətində etibarlıdır.
   2. Sifarişçi 10.5-ci bənddə qeyd olunan hallar istisna olmaqla, heç bir əsas göstərmədən müqavilə qüvvəyə mindiyi tarixən etibarən ***1 (bir) il*** müddətində müqaviləyə birtərəfli qaydada xitam verə bilməz. Bu hal baş verərsə, İcraçı müqaviləyə xitam verildiyi tarixdən 14 iyun 2022-ci il tarixinədək Əlavələrdə razılaşdırılmış aylıq xidmət haqqlarının cəmini hesablayaraq, Sifarişçidən ödənilməsini tələb edə bilər.
   3. İcraçı hər hansı səbəb olmadan ***30 (otuz) gün əvvəlcədən*** Sifarişçiyə yazılı bildiriş verməklə bu müqaviləyə xitam verə bilər.
   4. Tərəflərdən heç biri Müqavilənin müddətinin bitməsinə ***30 (otuz) gün qalmış*** Müqaviləyə xitam vermək barədə yazılı bildiriş təqdim etmədiyi və Müqavilənin müddəti başa çatdıqdan sonra da icrasını davam etdirdiyi təqdirdə bu Müqavilə avtomatik olaraq hər il eyni müddətə uzadılmış hesab olunur.
   5. Tərəflər aşağıdakı hallarda birtərəfli qaydada bildiriş təqdim etməklə Müqavilənin icrasından tamamilə və ya qismən imtina edilməsinə razılaşırlar:
      1. Hər hansı Tərəf bu Müqavilə çərçivəsində öhdəliklərdən hər hansı birini pozarsa və bu pozuntunun aradan qaldırılması ilə bağlı bildirişi aldıqdan sonra ***15 (on beş) iş günü*** ərzində pozuntunu aradan qaldıra bilməzsə;
      2. Hər hansı Tərəf müflis olmuşsa və ya iflas proseduru, restrukturizasiya və ya borcun ödənə bilməməsi ilə bağlı digər hər hansı məqbul prosedurun başlanması üçün özü və ya üçüncü tərəf ərizə təqdim etmişsə;
      3. Qanunvericilikdə nəzərdə tutulmuş digər hallarda qarşı Tərəf dərhal bu Müqaviləyə xitam verə bilər.
   6. Bu Müqavilə müddətinin bitməsi və ya vaxtından əvvəl Müqaviləyə xitam verilməsi, belə xitamın səbəbindən asılı olmayaraq Tərəfləri Müqavilə qüvvədə olan zaman yaranmış və icra edilməmiş öhdəliklərinin öhdəliklərin icrasından azad etmir.
4. **DİGƏR ŞƏRTLƏR**
   1. Müqaviləyə bütün dəyişikliklər və əlavələr yalnız yazılı şəkildə yerinə yetirildikdə və hər iki Tərəfin səlahiyyətli nümayəndələri tərəfindən imzalandıqda etibarlıdır və müqavilənin ayrılmaz tərkib hissəsidir.
   2. İcraçı razılaşır ki, yalnız hüquqi şəxsin möhürü ilə birgə təsdiq olunduğu təqdirdə Sifarişçi tərəfindən Müqavilə səlahiyyətli şəxsin imzasının faksimilesindən istifadə edilərək imzalana bilər.
   3. Bu Müqavilə özündən əvvəl eyni predmet ilə əlaqədar yazılı və ya şifahi formada qüvvədə olan hər hansı bir müqaviləni və ya şərtləri əvəz edir və bu Müqavilənin imzalanması ilə həmin müqavilələr avtomatik olaraq qüvvədən düşmüş hesab edilir.
   4. Hər hansı səbəbə görə bu Müqavilənin istənilən şərti öz hüquqi qüvvəsini itirməsi və ya etibarsız hesab olunması, bu Müqavilənin başqa şərtlərinə təsir etmir. Tərəflər ixtilaf və ya mübahisə yaradan, yaxud etibarsız olan hissənin dəyişdirilməsi, yeni mətndə verilməsi, yaxud çıxarılması ilə əlaqədar qarşılıqlı müzakirə aparmağı öhdələrinə götürürlər.
   5. Müqavilənin qüvvədə olduğu müddətdə təşkilati-hüquqi formasında, hüquqi ünvanında, əlaqə vasitələrində və bank rekvizitlərində dəyişikliklərin baş verdiyi Tərəf ***5 (beş) təqvim günü*** ərzində digər Tərəfi bu barədə yazılı şəkildə xəbərdar edir, əks halda Müqavilədə göstərilən məlumatlara əsaslanaraq göndərilən bütün yazışmalar məlumatlarında dəyişiklik olmuş Tərəfə göndərilmiş/qəbul edilmiş hesab olunur.
   6. Bu Müqavilə 2 (iki) nüsxədən ibarətdir, tərəflərin hər birində bir nüsxə qalmaq şərti ilə hər iki Tərəfin səlahiyyətli nümayəndələri tərəfindən imzalanmışdır.
5. **TƏRƏFLƏRİN REKVİZİTLƏRİ**

|  |  |
| --- | --- |
| **12.1. “Sifarişçi”** | **12.2. “İcraçı”** |
| **“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**  Ünvan:  VÖEN:  Bank:  Kod:  Bankın VÖEN-i:  H/h:  M/h:  SWIFT:  \_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktor | **“AYVUS” Məhdud Məsuliyyətli Cəmiyyəti**  Ünvan: BINAQADI DSTR JAFAR XANDAN, APT.40B,  VÖEN: **1007339081**  Bank: “PASHA Bank” Açıq Səhmdar Cəmiyyəti  Kod:505141  Bankın VÖEN-i: 1700767721  H/h: AZ24PAHA40060AZNHC0100399439  M/h: AZ82NABZ01350100000000071944  SWIFT: PAHAAZ22  \_\_\_\_\_\_\_\_\_\_\_\_\_\_\_\_  Vusal Mamedov  Direktor |